Document ID: /roh_data/filtered/fineweb-2-filterrobots_roh.jsonl.gz/19292

Popularas sajan quellas vacanzas tar persunas davent da 16 onns. Spezialmain tar gruppas da collegas, dentant era tar classas che han finì il gimnasi u l’emprendissadi, quai di Nerina Evangelatos dad Anikas Reisen. Anikas Reisen è in biro da viadis ch’è sa spezialisà sin vacanzas da giuventetgna.
Purschida pli gronda
Per giuvenils saja adina pli impurtant da tschentar giu e da giudair in’emna, manegia Mike Hasler da Marti Reisen. Talas vacanzas eran gia popularas avant 20 u 30 onns, declera Mike Hasler. Ozendi è la purschida simplamain bler pli gronda.